procesaur/Wiki.mk huggingface dataset:
Историски архив (Струмица)

Историскиот архив во Струмица е формиран во 1956 година, со назив Градски историски архив, а денес е одделение на Државниот архив на Република Македонија. Ова одделение работи во адаптирана зграда со читална, на ул. „27 Март“ бр. 2 во Струмица. Територијалната надлежност на ова одделение е на Струмица, Берово, Ново Село, Пехчево, Василево, Босилово, Валандово, Богданци и Дојран.
1 Работата на одделението
Одделението располага со 453 фонда и 8 збирки, a работи со 225 иматели. Најстариот документ потекнува од 1882 г. и му припаѓа на фондот Евангелско-методистичка црква. Корисниците може да бидат услужени со ксерокопиран архивски материјал.
2 Поважни фондови
Позначајни се фондовите за:
* Народноослободителните и народните одбори во територијална надлежност на Одделението (1944-1962);
* Банкарските, индустриските, земјоделско-шумарските, трговските и угостителските, сообраќајните и занаетчиските претпријатија и дуќани (1939-1959)
* Коморите и стопанските здруженија (1945-1962)
* Селските работни задруги (1947-1953) од Струмичка и Беровска околија
* Занаетчиите и трговците (1920-1951)
* Собранија на општините (1963-1990)
Од семејните фондови се издвојува фондот „Хаџи-Скерлеви” (1928-1958).
Отошничко Езеро

Отошничко Езеро — вештачко езеро во близина на селото Отошница. До езерото води асфалтен пат од самото село Отошница. Изградбата на езерото била со првична намера за наводнување на земјоделските посеви долж долината на Отошничка Река во целокупната Општина Ранковце. Во поново време, езерото се користи за риболов и рекреативни цели, особено во текот на летниот период.
1 Брана
Браната на Отошничко езеро е земјена. Состојбата на браната Отошница била прогласена за критична и воедно било препорачано ургентно да биде санирана од страна на Министерството за животна средина и просторно планирање.
2 Галерија
3 Поврзано
* Отошница
Историски архив (Тетово)

Историскиот архив во Тетово работи како подрачно одделение во рамките на Државниот архив на Република Македонија, со адреса на ул. „Цветан Димов“ бр. 1 во Тетово. Одделението Тетово е формирано како „Историски архив за општините Тетово и Гостивар” во 1961 година, а денес територијалната надлежност опфаќа девет општини: Гостивар, Тетово, Брвеница, Боговиње, Желино, Јегуновце, Теарце, Врапчиште, Маврово и Ростуше.
1 Работата на одделението
Одделението работи во адаптирана зграда и води грижа за 183 иматели на архивски материјал.
Во Одделение Тетово има вкупно 701 архивски фонд и збирки. Материјалот пред сè се однесува на периодот по 1944 година, а помал е бројот на документи пред овој период.
Во текот на работата на ова одделение, организирани се архивските изложби:
*„АСНОМ“ 1944-1994, во Дом на културата во Тетово, 1994 година,
*„Тито - мисла, збор и дело“, во Дом на културата во Тетово, 1981 година.
Одделението е добитник на неколку општествени признанија.
2 Поважни фондови
Позначајни фондови и збирки се:
* градските општини и управи (1918-1941 година);
* народно-ослободителните, народните одбори и собранија (1944-1990);
* трговската, занаетчиската, угостителската и земјоделската комора (1945-1965) и
* првостепени, околиски и општински судови (1919-1972)
* политичките организации и здруженија (1945-1990).
Фондовите на основните и средните училишта се застапени од сите општини за кои е надлежно Одделението (1913-1986). Верските фондови се од Православната црква (1887-1937) - архијерејски намесништва, црковни општини, цркви и манастири и од Исламската верска заедница (1930-1944) - вакафски поверенства и имамати. Најстариот документ се наоѓа во Збирката документи на турски јазик од Тетовската каза (1705/1924) и датира од 1705 година.
Бад Грунд

Бад Грунд (службено: ''Бад Грунд (Харц)''; |Bad Grund (Harz)) — општина во округот Гетинген, во сојузната покраина Долна Саксонија, Германија. Сместена е во западниот дел планинскиот масив Харц, околу 7 километри западно од Клаустал-Целерфелд и 10 километри северно од Остероде.
Бад Грунд била дел од поранешната истоимена општинска заедница. Била распуштена во март 2013 година и заменета со општината Бад Грунд.
1 Географија
1.1 Местоположба
Бад Грунд се наоѓа во Природниот парк Харц помеѓу Зезен на североисток, Клаустал-Целерфелд на исток и Остероде на југ. Северно се наоѓа карпата Хибихен. Низ Бад Грунд поминува шумската патека Харц.
1.2 Општински единици
Општината Бад Грунд се состои од шест единици. Следнава табела ги содржи шесте единици со нивните места и бројот на жители на 30 јуни 2013 година:
Место, Жители
Бад Грунд (Харц)*, 2.398
Гителде**, 1.888
Баденхаузен***, 1.882
Ајсдорф, 1.345
Виндхаузен, 994
Виленсен, 317
Општина Бад Грунд, 8.824
* со Лаубхите и Таубенборн
** со Тајхите
*** со Нојхите и Оберхите
1.3 Соседни општини
Општината Бад Грунд на север се граничи со градот Зезен (округ Гослар), на југ со градот Остероде (поранешниот округ Остероде) и на запад со општината Калефелд (округ Нортхајм). Другите граници на општината се со двете слободни области Харц (округ Гослар) на северозапад и на североисток со Харц (округ Остероде).
2 Знаменитости
* Стариот главен плоштад
* Црквата „Св. Антонио“ — изградена во 1540 година. Црквата е опкружена од куќи во фахверк кои потекнуваат од , и век.* Арборетум Бад Грунд
* Карпа Хибихен
* Рудникот Хилфе Готес
Ратка Чоревска

Ратка Чоревска (Штип, - , ) — македонска глумица, доајен на македонската глума.
1 Животопис
Чоревска е родена во Штип во 1924 година. Била дел од многу театарски ансамби во Македонија, но и во играни филмови. Таа од 1950 година била дел од Народниот театар во Битола каде што настапувала до 1994 година. Нејзиниот ангажман во битолскиот Народен театар останал запаметен по многу улоги. Била обитник на многу награди и признанија, а во 2010 година ја добила наградата за животно дело на Фестивалот „Војдан Чернодрински“ во Прилеп.
Таа е сопруга на глумецот Трајко Чоревски и мајка на глумците Благоја и Борис Чоревски. Починала во Битола на 7 јануари 2016 година.
2 Творештво
2.1 Театрографија
* Саветка (Антица, 1950);
* Мартирија (Домот на Бернарда Алба, 1958);
* Лучила (Дубровнички ѓаволштилак - Пјерин, 1960);
* Цонка (Чорбаџи Теодос, 1962); Ана (Покојник, 1964);
* Велика (Бегалка, 1964); Даниела (Разбојници, 1967);
* Евгенија (Окрвавен камен, 1968);
* Стоја (Нечиста крв, 1971);
* Тештата (Крвави свадби, 1971);
* Меги Скат (Нашето бебе, 1972);
* Велика (Бегалка, 1972);
* Антоанета (Бубачки в глава, 1973);
* Раиса Филиповна (Самоубиец, 1973);
* Втора жена (Тоа Радиовце во кое паѓам длабоко, 1973);
* Соја (Госпоѓа министерка, 1973);
* Леди Фицбатрес (Младите се прекрасни, 1974);
* Клеона (Андромаха, 1975); Ката (Млади синови, 1977);
* Петрија (Чорбаџи Теодос, 1979);
* Јованка (Лице в лице, 1979);
* Стојна (Свадба, 1979);
* Баба Трпана (Џинот фалбаџија, 1981);
* Кнез (Трите волшебни кучиња, 1982);
* Бабата (Пубертетлии и фосили, 1985);
* Савка (Госпоѓа министерка, 1990);
* Војводата Солин (Мајстори на забуни, 1994)
3 Филмографија
Година, Филм, Улога
1971, Македонскиот дел од пеколот ТВ-филм, /
1973, Смилевскиот конгрес ТВ-филм, /
1975, Прва вечер ТВ-филм, Неда
1976, Најдолгиот пат ТВ-филм
1979, Курирот на Гоце ТВ-серија
1979, Наши години ТВ-серија, /
1981, Булки крај шините ТВ-серија
1982, Илинден ТВ-серија
1987, Ѕвездите на 42-та ТВ-филм, /
1990, Трст виа Скопје ТВ-серија, Бабата
1990-1991, Опстанок ТВ-серија, Баба Стана
Средец (планина)

Средец, други имиња: Деве Каран |Deve Karan и Камила (|Καμήλα) — ниска планина во Кукушко и Солунско, Егејска Македонија. Има издолжен облик во правец северозапад-југоисток и долга од околу 12 км. Планината е пресечена со клисура, низ која тече реката Курудере. Највисока точка е истоимениот врв Средец со 569 м, сместен во јужниот дел на планината.
1 Населени места
Околу неа се сместени следниве населени места, наведени во состав на денешните општини на кои им припаѓаат:
* Општина Кукуш: Воловод (Неја Санда), Караџа Кадар (Камбанис), Амбарќој (Мандрес), Чоколово (Перистери), Долно Воловод (Панделејмонас)
* Општина Даутбал: Дремиглава (Дримос)
* Лагадина: Гвоздово (Асирос), Ново Село (Критиja)
2 Историја
Во османлиско време, на турски планината се нарекувала ''Деве Каран'', што значи „црна камила“.
За време на Втората балканска војна, Средец служел како набљудувачница на грчката војска во Битката кај Кукуш (19-21 јуни 1913).
Во 1953 г. е изграден параклис во чест на светиот цар Константин и царицата Елена. На врвот е поставен крст висок 14 м.
3 Стопанска активност
Во најјужниот дел на планината има каменолом, каде почнувајќи од 1981 г. се вади варовник за потребите на цементарницата „ТИТАН“.
Виндхаузен (Бад Грунд)

Виндхаузен (|Windhausen) — село и поранешна општина во округот Остероде, во сојузната покраина Долна Саксонија, Германија. Од 1 март 2013 година е дел од општината Бад Грунд.
1 Знаменитости
Протестантската црква „Св. Јован“ во средиштето на Виндхаузен е многу необична фахверк градба кула покриена со шкрилец. Постојат бројни добро зачувани фахверк куќи во селото. Близу селото се наоѓаат импресивните руини на замокот Виндхаузен (''Burg Windhausen'').
Кајкавско наречје

Кајкавското наречје е едно од трите главни наречја на хрватскиот јазик, покрај чакавското и штокавското наречје. Кајкавското наречје било основа за стилизирање на првиот хрватски стандарден јазик кој бил во јавна употреба, кој се засновал на винодолскиот крај. Името на ова наречје потекнува од прашалниот збор „што“ или на хрватски ''kaj''. Го зборуваат Хрватите во Средна Хрватска, Горски Котар и Северна Истра.
1 Поврзано
* Хрватски јазик
* Штокавско наречје
* Чакавско наречје
Гителде

Гителде (|Gittelde) — село и поранешна општина во округот Остероде, во сојузната покраина Долна Саксонија, Германија. Од 1 март 2013 година е дел од општината Бад Грунд.
1 Историја
Гителде било создадено во век. Во документ кој потекнува од 953 година, местото било запишано по првпат, а неколку години подоцна му биле доделени пазарни и ковачки права во 965 година.
2 Знаменитости
Постојат бројни добро зачувани куќи изградени во фахверк во средиштето на градот.
Црквата „Св. Маврициј“, која била изградена во средниот век, има неороманескнен наос кој потекнува од век. Нејзината камбанарија била изградена во барокен стил околу 1700 година. Во црквата има готски олтар со дрвени резби. Црквата „Св. Јован“ која веројатно била изградена во век има камбанарија која потекнува од 1660 година.
Железничката станица во Гителде на линијата Херцберг-Зезен е историска дрвена градба во југоисточниот дел на селото.
Урнатините на замокот Штауфенбург (''Stauffenburg'') се вредни за посета. Замокот бил основан кратко по 1050 година. Бил користен како затвор до 1778 година и како каменолом потоа.
Рамон Синкелдам

Рамон Синкелдам (|Ramon Sinkeldam; р. ) — холандски професионален друмски велосипедист, кој вози за UCI World Tour екипата .
1 Кариера
1.1 Аматерска кариера
Синкелдам возел за во текот на неговата аматерска кариера, помеѓу 2007 и 2011 година. За тој период ја освоил трката Париз-Рубе за младинци во 2011 година, како и Трката околу Лимбург 2011 и станал национален друмски првак под 23 години во 2011 година, откако претходно завршувал втор две години по ред. Во неговата младост, Синкелдам бил исто така активен во планинскиот велосипедизам и во велокросот.
1.2 Професионална кариера
Синкелдам станал професионален во сезоната 2012, приклучувајќи се на екипата . Ја освоил првата професионална победа со екипата во октомври 2012 година, освојувајќи две етапи на Трката околу Хајнан во Кина. Ја завршил трката на шестото место. Бил вклучен во почетниот состав на екипата за Тур де Франс 2015. Немал ниедна победа во 2013 година, но завршил како трет на трката Четири дена Динкерк. Во 2014 година ја освоил втората етапа на Светскиот пристаништен класик и завршил како втор на трката. Во 2015 година имал успешна сезона со победа на трките Велотон Берлин и Бинше-Шиме-Бинше. Синкелдам бил втор и на националното друмско првенство зад Ники Терпстра.
На 23 јануари 2016 година бил еден од шесте членови на Тим Џајант-Алпесин, кои биле удрени од автомобил за време на тренинг во Шпанија. Сите возачи биле во стабилна состојба.
2 Достигнувања
;2009
: 2. Национално друмско првенство под 23 години
;2010
: 2. Национално друмско првенство под 23 години
: 9. Минстерланд Џиро
;2011
: 1. Национално друмско првенство под 23 години
: 1. Париз-Рубе за младинци
: 1. Трка околу Лимбург
: 5. Краен пласман Трка Олимпија
: 8. Краен пласман Волта ао Алентежо
;2012
: 6. Краен пласман Трка околу Хајнан
::1. Етапа 5
::1. Етапа 8
;2013
: 2. Трка околу Зеланд
: 3. Краен пласман Четири дена Динкерк
;2014
: 2. Краен пласман Светски пристаништен класик
::1. Пласман за млад возач
::1. Етапа 2
: 2. Краен пласман Тур де Пикарди
: 2. Трка околу Зеланд
: 6. ГП Импанис-Ван Петегем
;2015
: 1. Велотон Берлин
: 1. Бинше-Шиме-Бинше
: 2. Национално друмско првенство
: 8. Ватенфал Класик
;2017
: 1. Национално друмско првенство
: 9. Схелдепрејс
;2018
: 1. Париз-Шони
: 3. Национално друмско првенство
2.1 Распоред на резултатите на големите трки
Голема трка, 2013, 2014, 2015, 2016, 2017, 2018
Џиро, —, —, —, —, —, —
Тир, —, —, СО, 143, 148, 134
Вуелта, СО, 136, —, —, —, —
СО = се откажал; — = не учествувал
Герт Вилдерс

Герт Вилдерс (|Geert Wilders; р. 6 септември 1963) — холандски политичар и основач и водач на Партијата за слобода (Partij voor de Vrijheid, PVV), која е политичка партија во холандскиот парламент. Вилдерс е најдобро познат по неговите критики кон исламот. Гледиштата на Вилдерс во врска со исламот го направиле контроверзна фигура во Холандија и пошироко, и од 2004 година е постојано лично заштитен од страна на вооружени телохранители.
Вилдерс водел кампања за да ја стопира како што тој кажува „исламизацијата на Холандија“. Го споредил Куранот со книгата „Мојата борба“ и водел кампања да се забрани книгата во Холандија. Тој се залага за ставање крај на имиграцијата од муслиманските земји и поддржува забрана на изградба на нови џамии. Опишан е во медиумите како популист и етикетиран како екстремен десничар, иако ова е спорно кај други набљудувачи.
Ирвинг Лангмјур

Ирвинг Лангмјур (|Irving Langmuir; - ) – американски хемичар и физичар, добитник на Нобеловата награда за хемија за откритие во површинската хемија.
Додека работел во Џенерал електрик, во периодот 1909-1950, направил неколку значајни откритија, меѓу останатото ја пронашол жарулката полнета со гас (поголемиот број денешни жарулки се такви) и техниката на заварување со водород.
1 Образование
Дипломирал рударство на универзитетот Колумбија во 1903 година, а докторирал во Гетинген во 1906 година кај Валтер Нернст, и самиот добитник на Нобелова награда.
2 Научна работа
Во продолжение на својата докторска работа ја испитувал ефикасноста на жарулката што резултирало со пронаоѓањето на високовакуумска цевка. Потоа со соработниците пронашол дека животот на жарното влакно може значително да се продолжи ако балонот се исполни со инертен гас, на пример аргон, што претставува важен елемент на денешната технологија за изработка на жарулки.
Потоа ја испитувал емисијата на честички од вжарено влакно, термојонска емисја, и прв јонизираниот гас го нарекол плазма. Во врска со тоа го вовел концептот на електронска температура и во 1924 година пронашол метод за мерење на електронската температура и густината на плазмата.
Во истражувањата врзани со атомската теорија на материјата, го дефинирал модерниот концепт на валентна лушпа и изотоп.
Заедно со Катарина Блаџет ги истражувал танките филмови и адсорпцијата на површините. Тие го вовеле концептот мономолекулски слој.
Во текот на Втората светска војна работел на развој на чадни завеси за војни цели и на методи на одмрзнување на авионските крила што го довело до откритието дека дождот може да се предизвика со засејување на облаците со сув мраз и различни јодиди. На тие принципи се заснова денешната противградна одбрана.
Во 1953 година, Лангмјур одржал предавање за патолошката наука.
3 Патенти
* Langmuir, , "''Electron-discharge apparatus and method of operating the same''"
* Langmuir, , "''Method of and apparatus for controlling x-ray tubes''"
Ваклинци

Ваклинци (или Вакленци) — историско село во Кратовско, североисточна Македонија.
1 Географија
Селото се наоѓало територијата на денешната Општина Кратово, 25 км југозападно од градот Кратово, на северното подножје на планината Манговица. Се наоѓало на 2 км северно од с. Строиманци и неколку километри јужно од с. Секулица.
2 Личности
* Ванчо Ваклински (? - 1923) — деец на ВМРО, загинал во борба со српската војска на 8 август 1923 г.
За нас

За нас е книга од авторот Филип Петровски од 2003 година, во издание на Македонска книга Скопје. Во книгата се содржани 37 поглавја, вклучувајќи ги воведот и додатокот. Книгата е посветена на студентските протести од 1997 година, на политичките случувања и современата македонска политичка историја во периодот од 1995 до 2005 година, како и на активноста на Филип Петровски во тој период. Во книгата се поместени два поговора, едниот со наслов „Борба на пратеникот“ напишан од Стојан Андов, и вториот со наслов „Исповед и протест“ напишан од Слободан Чашуле. Книгата е преведена на бугарски јазик.
1 Содржина
Во воведот што го дава самиот автор, најпрво на читателите им објаснува кои се поривите да биде напишана книгата:
:„''Бидејќи бев пратеник во тоа време, се зафатив да ги средам и да ги објавам говорите, настапите што ги имав на парламентарната говорница, а и некои интервјуа поврзани со тематиката што ја допирав преку мојот парламентарен ангажман. Сметав дека тоа е обврска којашто ја има секој чесен политичар и на која треба да одговори.''“
Голем дел од книгата го сочинуваат текстовите од настапите на Филип Петровски како пратеник, како и неколку текстови од главните настапи на авторот во периодот кога тој не беше пратеник во Собранието на Република Македонија. Структурата на книгата е многу едноставна: после воведниот дел сместени се триесет и четири подолги или пократки текстови, а на крајот е ставен „Додаток“ кој содржи четири документи.
Историско-географска област

Историско-географска област — регион кој има јасни или приближно јасни географски граници, и чие население дели слична историска судбина. Така, овој поим е збир од поимите ''историска област'' и ''географска област''.
Населението на една историско-географска област не секогаш има ист етнички или верски состав, но има заедничка историја. Ваквата област се поимува како една целина и се запазува како таква при промена на државните граници и има регионален идентитет. Историско-географската област може да се совпаѓа, но може и да не се совпаѓа со етнографската област.
Во географска смисла, историско-географската област се одликува со јасни природни граници — високи планини, големи реки или мориња.
1 Поврзано
* :Категорија:Историско-географски области во Македонија
* Етнографска област
* Географска област
Фалкаринол

Фалкаринол е природен пестицид и масен алкохол кој го има во морковите (''Daucus carota''), жен-шенот (''Panax ginseng'') и бршленот. Во морковите го има во концентрација од приближно 2 mg/kg. Како токсин, ги штити корењата од габични болести.
Серфиџе

Серфиџе (|Σέρβια, ''Сервија''; |Serfice; во подалечното минато: Србица) — гратче во Кожанско, Егејска Македонија, едно од поважните населени места во Кожанскиот округ во денешна Западна Македонија, Грција и седиште на општината Серфиџе.. Според пописот од 2011 г. гратчето брои 3.540 жители.
1 Географија
Гратчето е сместено на западното подножје на планината Камбуница, на десниот брег на реката Бистрица. Околу 4 км северозападно од Серфиџе се протега вештачкото Витивјанско Езеро (Полифито) пресечено со познатиот автопатен мост долг 1,37 км.
2 Историја
2.1 Среден век
Царот Константин Порфирогенит во неговото дело „За управувањето на царството“, Серфиџе и подрачјето околу него во првата половина на VII век го зазеле Бугарите на Кубер како и Срби доселени од Бојка (Бела Србија) — нивната прататковина. Србите подоцна да се вратат во старата татковина, но на крајот издејствувале царот Ираклиј I да ги остави да живеат како федерати во Илирик. Името Сервија веројатно потекнува од населбата ''Србица'' кајшто тие живееле.
Во 989 г. Серфиџе влегло во Самоиловото Царство, но в 1002 г. царот Василиј II си ја повраќа тврдината, и покрај силниот отпор на командантот Никулица.
На почетокот на XI век Серфиџе станало центар на една од епархиите на Охридската архиепископија. Во текот на следниве векови, заедно со Берската, оваа епархија била предмет на спорови помеѓу Охридската архиепископија и Цариградската патријаршија и повеќепати преминувала од едната во другата.
Некогашната епископска Базиликата на придобиените е од X век, црквата „Св. Теодор Тирон и Теодор Стратилат“ е од втората половина на XI век, а „Свети Бессребреници“ е од XI-XII век.
2.2 Во Османлиското Царство
Според грчката статистика од 1904 г., во Серфиџе (Сервија) живеат 1 000 „гркојазични Грци“ и 250 „влахојазични Грци“ (т.е. погрчени Власи), од кои ниеден не е пороманчен.
2.3 Во Грција
За време на Прва балканска војна во октомври 1912 г. ги поразуваат османлиските сили в Битката кај Гликово (Сарандапоро), јужно од Серфиџе. Во градот влегуваат грчки единици, па по Втората балканска војна во 1913 г. Серфиџе останува во Грција.
Во 1922 г. е иселено муслиманското наеление и доселени се грчки бегалци од Турција. Во 1928 г. Серфиџе имало мешано население од староседелци и бегалци, со 290 бегалски семејства, односно 1.112 доселени луѓе.
3 Личности
* Теодора Петралифина или Артенска (XIII век) — византиска благородничка и светица
Даре Џамбаз

Божидар (Даре) Џамбаз ( во Прилеп — во ) — македонски фармацевт, борец и државник.
1 Животопис
Дипломирал фармација во Загреб во 1935 година. Веднаш по окупацијата на земјата во 1941 година стапил во НОБ и бил активен борец. Бил уапсен од бугарските власти и интерниран во Бугарија (1942-1943).
По Втората светска војна бил член на АСНОМ - на Третото заседание во 1945 година, министер за финансии во владите на Лазар Колишевски од 1946 до 1953 година, како и во Владата на Љупчо Арсов од 1953 година.
Бил претседател на РССНМ, претседател на Планинарскиот сојуз на Македонија, а вршел и други општествени и политички раководни функции. Тој е еден од основачите на Републичкиот Црвен крст на Македонија и негов долгогодишен претседател до неговата смрт.
Во негова чест, Домот на хуманитарни организации во Скопје и планинарскиот дом на Водно го носат неговото име.
Ериохром црно Т

Ериохром црно Т е комплексометриски индикатор кој се користи во комплексометриски титрации, на пр. при определување на тврдина на водата. Претставува азо боја.
Во протонирана форма, ериохром црно Т е син. Бојата ја менува во црвена кога формира комплекс со калциум, магнезиум или други метални јони.
Четврта пробиштипска парохија

Четврта пробиштипска парохија — православна парохија под јурисдикција на Архиерејското намесништво од Штип со седиште во црквата „Св. Пророк Илија“ во село Пуздерци. Во оваа парохија спаѓаат и селата: Куково и Зарепинци, кои немаат храмови.
1 Цркви
Ова е список на црквите во парохијата. Можно е списокот да не е целосен:
име, населено место, изградена, слика
Црква „Св. Илија“, Пуздерци, 1920
2 Поврзано
* Штипско архијерејско намесништво
* Прва пробиштипска парохија
* Втора пробиштипска парохија
* Трета пробиштипска парохија
Тетрода

Тетрода – вид на електронска цевка со четири електроди сместени во стаклен или мтален балон со вакуум. Загреаната катода емитува електрони кои одат кон позитивната анода.
Првата решетка, која се наоѓа меѓу катодата и анодата овозможува регулација на струјата во цевката и нејзина употреба во улога на засилувач или прекинувач. Втората решетка служи за смалување на капацитетот на анода-првата решетка, и со тоа овозможува засилување на сигналите со високи честоти без влез во самоосцилации.
1 Историја
За историјатот да се погледа статијата Електронска цевка.
2 Начин на работа и опис
Триодата имала задоволителни одлики за некои намени, но постоеле и недостатоци: релативно мал фактор на засилување и слаба работа на високи честоти (заради релативно големиот капацитет анода-решетка). За да се отстранат овие слабости, произведени се тетроди кај кои е додадена и втора решетка (заштитна решетка, англ. screen grid, ознака G2) во просторот меѓу анодата и првата решетка.
Бидејќи втората решетка била под позитивен напон (но обично заземјена за наизменичен сигнал преку кондензатор), капацитетот анода-прва решетка паднал скоро на нула и овозможено е засилување на сигналот на многу повисоки честоти отколку кај триодата, без влез во самоосцилации. Друга предност на тетродате е многу поголем фактор на засилување заради значително намаленото влијание на анодниот напон на првата решетка.
За жал, со воведувањето на втората решетка воведен и еден проблем. Електроните кои со голема брзина удирале во анодата исфрлале од неа секундарни електрони кои често завршувале на втората решетка. Ова ја зголемувало струјата на втората решетка, го смалувало факторот на засилување на тетродата и доведувало до изобличување на сигналот. Во екстремни случаи, ова можело да доведе до топење на втората решетка заради преголемата температура.
За засилување на моќност често е користена варијација на тетродата наречена млазна тетрода (англ. beam tetrode).
3 Примена
Тетродите во електрониката главно се користени за високофреквенциско засилување.
4 Струјно-напонски одлики
За одредување на работната точка на тетродата (исто како и за триодата) се користеле струјно-напонски одлики кои ги обезбедувал произведувачот.
Овие одлики ја прикажувале зависноста на анодната струја Ia од напонот на анодата Ua, напонот на првата решетка Ug1 и напонот на втората решетка Ug2.
На графиконот е прикажана одлика за постојан напон од 250 V на втората решетка. Може да се види дека при мали анодни напони доаѓа до заминување на приличен број електрони на втората решетка, па одликата има таканаречена тетродна вдлабнатина.
При повисоки анодни напони, ова сè помалку доаѓа до израз бидејќи попозитивната анода сè повеќе ги привлекува секундарните електрони. Сепак, на ова мора да му обрати внимание при поголеми наизменични напони на анодата.
5 Симбол
Симбол на тетрода со индиректно загревана катода е прикажан на сликата.
6 Поврзано
* Електронска цевка
* Електроника
* Диода
* Триода
* Пентода
* Хексода
* Хептода
* Октода
* Катодна цевка
* Транзистор
* Радио
Армин Фе

Армин Фе (роден на 1 февруари 1961 година, во Аугсбург) — германски фудбалски тренер и поранешен играч од средениот ред. Во моментов ја води екипата на Ајнтрахт Франкфурт во Бундеслигата.
Најголемиот успех во својата тренерска кариера го остварил во сезоната 2006-2007 кога како тренер на Штутгарт ја освоил Бунделигата.
1 Трофеи
1.1 Тренер
1.1.1 Штутгарт
* Бундеслига (1) : 2006-2007.
Пентода

Пентода — вид на електронска цевка со пет електроди сместени во стаклен или мтален балон со вакуум.
Загреаната катода емитува електрони кои одат кон позитивната анода.
Првата решетка, која се наоѓа меѓу катодата и анодата овозможува регулација на струјата во цевката и нејзина употреба во улога на засилувач или прекинувач. Втората решетка служи за смалување на капацитетот на анода-првата решетка, и со тоа овозможува засилување на сигналите со високи честоти без влез во самоосцилации. Третата решетка спречува електроните избиени од анодата од ударите на електроните, да отидат на втората решетка.
Во денешно време, пентодите се скоро сосема потисната од широка употреба со воведување на транзисторот.
1 Историја
За историјатот да се погледа статијата Електронска цевка.
2 Начин на работа и опис
За да се отстранат проблемите со тетродите, воведени се пентоди. Овие цевки имале уште една решетка (трета решетка, англ. suppressor grid, ознака G3).
Третата решетка се наоѓа меѓу втората решетка и анодата. Оваа решетка најчесто е споена со катодата во самата стаклена цевка (балон), така што имала ист потенцијал како и катодата.
Со тоа се постигнува следново: брзите електрони кои удираат во анодата предизвикуваат секундарни електрони (како и кај тетродата), но тие не можат да паднат на втората решетка заради негативниот потенција на третата решетка која ги одбива назад до анодата. Електроните кои патуваат од катодата имаат доволна кинетичка енергија да го совладаат негативниот потенција на третата решетка, но секундарните електрони од анодата немаат и се враќаат на анодата.
Пентодата конечно била електронска цевка која потполно задоволувала, со висок фактор на засилување и можност за работа на високи честоти. До крајот на епохата на електронските цевки користена е за разни намени во електрониката. Пример на оваа цевка се EF-86 и EL-84.
Посебна верзија на пентода за високофреквенциско засилување е експоненцијалната пентода (на пример AF-3), кај која и големи промени на преднапонот на првата решетка не предизвикуваат големо изобличување на сигналот.
3 Примена
Пентодите се користени во сите гранки на електрониката и електротехниката. Примената била разнолика:
* Засилувачи на напон и моќност за сите честоти (аудио, радио, телевизор)
* Осцилатори на сите честоти
Со триодите, пентодите се користеле за степени на напонско засилување и засилување на моќност.
4 Струјно-напонски одлики
За одредување на работната точка на пентодата (исто како и за триодата и тетродата) се користеле струјно-напонски одлики кои ги обезбедувал произведувачот.
Овие одлики ја прикажувале зависноста на анодната струја Ia од напонот на анодата Ua, и напоните на решетките.
Од графиконот може да се види дека тетродната вдлабнатина скоро потполно ја нема, и дека анодната струја е скоро независна од анодниот напон во поголемиот дел од одликата. Напонот на втората решетка е постојан и изнесува 200 волти.
5 Симбол
Симбол на пентода со индиректно загревана катода е прикажан на сликата.
6 Поврзано
* Електронска цевка
* Електроника
* Диода
* Триода
* Тетрода
* Хексода
* Хептода
* Октода
* Катодна цевка
* Транзистор
* Радио
Хексода

Хексода – вид на електронска цевка со шест електроди сместени во стаклен или мтален балон со вакуум.
Загреаната катода емитува електрони кои одат кон позитивната анода.
Решетките кои се наоѓаат меѓу катодата и анодата овозможуваат регулација на струјата во цевката и нејзина употреба во улога на мешач на сигналите, обично во локален осцилатор на радиоприемник.
1 Историја
За историјатот да се погледа статијата Електронска цевка.
2 Начин на работа и опис
Со оглед дека на експоненцијалните пентоди им бил потребен голем регулационен напон, за потребите на регулација на високофреквенциско засилување и мешање во локалниот осцилатор во меѓуфреквенцискиот степен на радиоприемникот воведена е хексодата.
Оваа електронска цевка има две контролни решетки, G1 и G3. На G1 се доведува наизменичен напон кој врши прво управување на анодната струја. Другата контролна решетка G3 исто така врши управување на анодната струја.
Заедно ти го модулираат протокот на електрони низ цевката и така е постигнато едноставно мултипликативно мешање на сигналите. Ова мешање го смалува бројот на хармоници во излезниот сигнал во однос на диодното или транзисторското мешање, бидејќи се генерираат само честоти суми и разлики, а не нивните хармоници.
Пример на ваква цевка е АН-1.
3 Примена
Хексодите обично се користени во меѓуфреквенцискиот степен во локалниот осцилатор на радиоприемниците.
4 Симбол
Симбол на хексода со индиректно загревана катода е прикажан на сликата.
5 Поврзано
* Електронска цевка
* Електроника
* Диода
* Триода
* Тетрода
* Пентода
* Хептода
* Октода
* Катодна цевка
* Транзистор
* Радио
Дескати

Дескати (|Δεσκάτη) — гратче во Гребенско и административен центар на истоимената општина Дескати во денешната област Западна Македонија, Грција. Според пописот од 2001 г. населението брои 3.508 жители.
1 Географија
Гратчето е сместено, меѓу планините Хасија и Камбуница, на недалеку од границата помеѓу Македонија и Тесалија. Во физичкогеографска смисла може да се смета за дел од Тесалија, бидејќи принадлежи на сливот на тесалиските реки Титарис и Пенеј. Се наоѓа 60 км источно од градот Гребен.
2 Историја
Името „Дескати“ потекнува од влашкиот поим „дисикаре“ што значи ''разделување, распарчување'' поради тоа што во доцниот среден век местото се состоело од разни селски маала, кои со време се обединувале под ова заедничко име.
2.1 Во турско време
Од 1393 до 1423 г. подрачјето на Дескати постепено паѓа под османлиска власт.
По припојувањето на Тесалија кон Кралството Грција во 1881 г. Дескати останува под власта на осмалиите во рамките на Еласонската каза. ОД 1882 до 1896 г. гратчето било центар на Дескатската епархија.
Според грчка атинска статистика од 1910 г. во ''Дискати'' (''Δισκάτη'') живет 3.113 православни Грци.
2.2 Во Грција
За време на Првата балканска војна во 1912 г. местото го заземаат грчки единици, а по Втората балканска војна во 1913 г. Дескати влегува во состав на Грција.
2.3 Пописи
* 1913: 3.298 жители* 1981: 4.436 жители
* 1991: 4.483 жители
* 2001: 4.028 жители
* 2011: 3.508 жители
3 Стопанство
Главна стопанска гранка во Дескати е земјоделството, и тоа одгледувањето на пченица и тутун и сточарството. Општината Дескати во целина има 6.179 хектари обработливо земјиште, 24.363 овци и кози и околу 1.000 говеда. Во помала мера е застапено железарството, обработката на мермер, дрводелството и производството на градежни материјали.
4 Знаменитости
Славата на Дескати е Источен Петок (првиот петок по Велигден). На 21 мај свечено се одбележува празникот на црквата „Св. Константин и Елена“.
ЕУРИБОР

ЕУРИБОР (англиски: ''ЕУРИБОР - Euro Inter-bank Offer Rate'') претставува референтна каматна стапка, објавен од страна на Европската банкарска федерација, врз основа на просечните каматни стапки по кои банките во Еврозоната се подготвени да им позајмат необезбедени средства на други банки, деноминирани во евра, на пазарот на големо (или меѓубанкарскиот пазар). Постојат различни рочности на ЕУРИБОР, кои се движат од една недела до една година. Исто како и на ЛИБОР, и ЕУРИБОР широко се користи како референтна стапка за одредување на каматните стапки на договорите за идна испорака, за фјучерсите и за своповите.
1 Пресметка на ЕУРИБОР
Претставителна група (панел) на главните банки во меѓубанкарскиот пазар на Европската унија обезбедува секојдневно котирање на каматните стапки по кои секоја банка-членка на групата нуди орочени депозити со период на доспевање кои се движат од една недела до една година. Овие банки директно ги внесуваат своите податоци во „Ројтерс“, најдоцна до 10:45 (по средноевропско време) за секој ден во којшто е отворен системот на порамнување „TARGET)“. Во 11:00, „Ројтерс“ ги елиминира највисоките и најниските 15% од сите собрани котирани просеци , а останатите понуди се заокружени во просек до три децимални места и овој просек се објавува како Еурибор. Ако повеќе од 50% од банките во панелот не успеат да обезбедат податоци со 11:00, „Ројтерс “ ја одложува пресметката на Еурибор додека не обезбеди котации од најмалку 50% од банките во панелот. Еурибор го одредуваат банките со највисок обем на тргување на пазарите на пари во ЕУ, како:* Белгија: Dexia Bank, Fortis Bank, KBC
* Финска: Nordea
* Германија: Landesbank Berlin, Bayerische Landesbank Girozentrale, Deutsche Bank, Dresdner Bank, Landesbank Hessen - Thüringen Girozentrale, WestLB AG, Commerzbank, DZ Bank Deutsche Genossenschaftsbank, Landesbank Baden-Württemberg Girozentrale, Norddeutsche Landesbank Girozentrale
* Грција: National Bank of Greece
* Ирска: AIB Group, Bank of Ireland
* Италија: Banca IntesaBci, Monte dei Paschi di Siena, UCI Milan
* Луксембург: Banque et Caisse d'Épargne de l'État
* Холандија: ABN Amro Bank, ING Bank, Rabobank
* Португалија: Caixa Geral De Depósitos (CGD)
* Шпанија: Banco Bilbao Vizcaya Argentaria, Banco Santander Central Hispano, Confederacion Española de Cajas de Ahorros
* Останати банки во ЕУ: Barclays Capital, Svenska Handelsbanken, Den Danske Bank
* Интернационални банки: Bank of Tokyo - Mitsubishi, Citibank, J.P. Morgan Chase, UBS (Luxembourg) S.A.
2 Движење на ЕУРИБОР
Во текот на 2014 година, најголем обем на тргување на пазарот на пари се однесувал на ЕУРИБОР со рочност преку ноќ (околу 20%) и со рочност од 6 - 12 месеци (околу 20%), а малку над 15% отпаѓала на трговијата со рочност од над една година. Од 2008 година, ЕУРИБОР постојано опаѓал, приближувајќи сè до нултата граница, а тримесечниот ЕУРИБОР за првпат достигнал негативна стапка во 21 април 2015 година.
Прва пробиштипска парохија

Прва пробиштипска парохија — православна парохија на Македонската православна црква - Охридска архиепископија, дел од Штипското архијерејско намесништво на Брегалничката епархија. Нејзиното седиште е во градската црква „Успение на Пресвета Богородица“ во Пробиштип. Парохијата ги опфаќа селата: населбата Калниште и селото Плешанци.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Успение на Пресвета Богородица“, Пробиштип, 22 мај 1983(главна парохиска црква)
Црква „Св. Климент Охридски“, Пробиштип, 7 јуни 2015
Црква „Св. Троица“, Пробиштип, 2016
Црква „Св. Илија“, Калниште, 15 мај 2005
Црква „Св. Петка“, Плешенци, 1870
2 Поврзано
* Штипско архијерејско намесништво
Втора пробиштипска парохија

Втора пробиштипска парохија — православна парохија на Македонската православна црква - Охридска архиепископија, дел од Штипското архијерејско намесништво на Брегалничката епархија. Нејзиното седиште е во црквата „Св. Еремија“ во селото Долни Стубол. Парохијата ги опфаќа селата: Горни Стубол, Горно Барбарево, Долни Стубол, Долно Барбарево, Дренак, Стрисовци и Стрмош.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Еремија“, Долни Стубол
Црква „Успение на Пресвета Богородица“, Горни Стубол
Црква „Св. Петка“, Горно Барбарево(и Долно Барбарево)
Црква „Св. Троица“ (Костомарски манастир), Дренак
Црква „Св. Илија“, Стрисовци
Црква „Св. Петка“, Стрмош
2 Поврзано
* Штипско архијерејско намесништво
Трета пробиштипска парохија

Трета пробиштипска парохија — православна парохија на Македонската православна црква - Охридска архиепископија, дел од Штипското архијерејско намесништво на Брегалничката епархија. Нејзиното седиште е во црквата „Св. Илија“ во селото Добрево. Парохијата ги опфаќа селата: Добрево, Марчино, Гајранци, Гризилевци, Трооло, Лезово и Кундино кои имаат цркви и селата Неокази, Бучиште, Пестришино и Пишица, кои сѐ уште немаат храмови.
1 Цркви
Ова е список на црквите во парохијата. Можно е списокот да е нецелосен.
име, населено место, изградена, слика
Црква „Св. Илија“, Добрево, 1938
Црква „Св. Илија“, Марчино, 1812
Црква „Св. Никола“, Гајранци, 1952
Црква „Св. Илија“, Гризилевци
Црква „Св. Троица“, Трооло, 1901
Црква „Св. Никола“, Лезово, 1901
Црква „Св. Јован Опсечен“, Кундино
2 Поврзано
* Штипско архијерејско намесништво
ФК Мајорка

Реал Клуб Депортиво Мајорка скратено РКД Мајорка или ФК Мајорка е шпански фудбалски клуб од Палма де Мајорка. Моментално се натпреварува во Сегунда Дивизион, втората лига по ранг во Шпанија. Клубот е основан во 1916 година.
Мизар: Ѕвезда на надежта

''Мизар: Ѕвезда на надежта'' е македонски документарен филм по сценарио и режија на Марко Џамбазоски. Тоа е првиот документарен филм за една од најуспешните македонски групи Мизар.
1 Содржина
Филмот ја раскажува приказната за почетоците на легендарниот македонски бенд „Мизар“ и трнливиот пат во кој од обичен гаражен бенд, Мизар станува еден од најважните бендови во историјата на македонската рок култура.
2 Премиера
Премиерата на филмот се одржа на 27 август 2014, на Скопскиот филмски фестивал. По премиерата, следат филмот е прикажан на повеќе фестивали на Балканот меѓу кои „ДОРФ“ (Хрватска), „МакеДокс“ (Македонија), „Стариград Пакленица Филм фестивал“ (Хрватска), „КРАФ“ (Србија), „Заечарска гитаријада“ (Србија), „Balkan's Beyond Borders“ (Грција) итн.
Грдовска парохија

Грдовска парохија — православна парохија на Македонската православна црква - Охридска архиепископија, дел од Кочанското архијерејско намесништво на Брегалничката епархија. Нејзиното седиште е во црквата „Св. Троица“ во кочанското село Грдовци. Парохиски свештеник е Илчо Миленковски (сос. 2016).
Парохијата ги опфаќа селата: Горни Подлог, Грдовци, Долни Подлог и Мојанци.
1 Цркви и манастири
Ова е список на црквите и манастирите во парохијата. Можно е списокот да не е целосен:
име, населено место, изградена, слика
Црква „Св. Троица“(парохиско седиште), Грдовци, 1932
Црква „Св. Јован Крстител“, Горни Подлог, 1942
Црква „Покров на Пресвета Богородица“, Долни Подлог, 1950
Црква „Св. Кирил и Методиј“, Мојанци, 1992
2 Поврзано
* Кочанско архијерејско намесништво
Авона

Авона — поранешна македонска балетска група активна кон крајот на 70-тите и почетокот на 80-тите години на век.
По примерот на популарните белградски Локици, Авона како балетска/танцувачка група во своите настапи придружувала повеќе југословенски и македонски естрадни имиња, а настапувале и на модни ревии како фотомодели и на Скопски фестивал.
Групата имала повеќе членови. Во првата постава биле Фроска, Пепи (Петранка), Жане, Бети и Вељко Павичевиќ. Подоцна се приклучиле Вељка и Еви (Евдокија).
На 31 август 1983 година, на патот Куманово - Свети Николе во голема сообраќајна несреќа загинале три главни члена на групата Авона - Вељко Павичевиќ (26), Петранка (27) и Евдокија (23). Во истата несреќа загинале 9 лица, меѓу кои и популарната пејачка Сашка Петковска, естрадни уметници, нивни пријатели, колеги, како и припадници на тогашната ЈНА. Автобусот во кој патувале требало да одржи концерт за припадниците на Југословенската народна армија кои се наоѓале на извршување на редовните обврски кај Свети Николе.
Алан Дејвис

Алан Хауард Дејвис (|Allan Howard Davis; р. ) — поранешен австралиски професионален друмски велосипедист, кој професионално настапувал од 2002 до 2013 година.
1 Кариера
Дејвис бил познат по неговите спринтерски вештини, започнувајќи со трки на десетгодишна возраст, а професионалец станал во 2002 година. Исто така, брат е на велосипедистот, Скот Дејвис и бил носител на стипендија на Австралискиот институт за спорт.
Во 2004 и 2005 година учествувал на Тур де Франс, завршувајќи петти во бодовниот пласман за зелената маичка на Тур де Франс 2005 зад победникот, Тор Хушовд од Норвешка и сонародниците Стјуарт О’Грејди (2.) и Роби Мекјуан (3.).
Во 2006 година, Дејвис бил еден од петте возачи на екипата кои биле вклучени во случајот на допинг „Операција Пуерто“. Меѓутоа, на 26 јули 2006 година, бил прогласен за чист од страна на шпанските власти.
Го имал своето деби со на 3 септември 2008 година на Меморијал Рик ван Стенберген, откако постигнал договор со Патрик Лефевр за следните две сезони и бил ослободен од претходната екипа Мицубиши-Џартази.
Сезоната 2009 му започнала одлично со три етапни победи и крајна победа на Тур Даун Андер 2009.
Дејвис се преместил со неговиот брат Скот во за сезоната 2010. Останал со екипата до крајот на 2011 година, кога се преселил во новата екипа .
Дејвис го освоил златниот медал на друмската трка на Комонвелтските игри 2010.
одлучила да не го обнови договорот на Дејвис за 2014 година. Откако се обидел да пронајде нова екипа, Дејвис го објавил своето повлекување од трките во февруари 2014 година.
2 Достигнувања
;2000
: 7. Светско друмско првенство под 23 години
: 9. Национално друмско првенство
;2001
: 6. Светско друмско првенство под 23 години
;2002
: 1. Етапа 1 Џиро дел Капо
: 2. ГП Истра
: 3. Национално друмско првенство под 23 години
;2003
: 1. Трофео Манакор
: 1. Етапа 4 Сиркут Сиклист де ла Сарт
: 2. Национално друмско првенство
;2004
: 1. Џиро дел Пиемонт
: 1. Трофео Алкудија
: 1. Трофео Манакор
: 1. Етапа 5 Трка околу Германија
: 1. Етапа 3 Трка околу Полска
;2005
: Вуелта а Мурсија
::1. Етапа 1
::1. Етапа 3
::1. Етапа 5
: 1. Етапа 3 Енеко Тур
::1. Бодовен пласман
: 1. Етапа 5 Вуелта а Арагон
::1. Бодовен пласман
: 2. Краен пласман Тур Даун Андер
: 3. Париз-Тур
: 3. HEW Класик
;2006
: Тур Даун Андер
::1. Етапа 2
::1. Етапа 5
: 3. Комонвелтски игри - друмска трка
;2007
: Трка околу Езеро Ќингхаи
::1. Етапа 1
::1. Етапа 3
::1. Етапа 5
::1. Етапа 6
::1. Етапа 9
::1. Бодовен пласман
: 1. Етапа 3 Волта а Каталуња
: 2. Милано-Санремо
;2008
: 2. Краен пласман Тур Даун Андер
::1. Етапа 3
: 2. Краен пласман Заливски класик
::1. Етапа 4
: 3. Ватенфал Класик
: 4. Краен пласман Трка околу Полска
::1. Етапа 2
::1. Бодовен пласман
;2009
: 1. Краен пласман Тур Даун Андер
::1. Бодовен пласман
::1. Етапа 2
::1. Етапа 4
::1. Етапа 5
: 2. Париз-Брисел
: 2. Гран при де Валони
: 4. Милано-Санремо
: 4. Ватенфал Класик
;2010
: 1. Комонвелтски игри - друмска трка
: 1. Бодовен пласман Трка околу Полска
: 3. Светско друмско првенство
: 5. Ватенфал Класик
;2011
: 9. Краен пласман Тур Даун Андер
: 10. Кансер Кансил Хелплајн Класик
;2012
: 1. Краен пласман Заливски класик
: 6. Светско друмско првенство
Стадион Фриули

Стадион Фриули (познат поради спонзорски причини и како Дачија Арена) е повеќенаменски стадион во Удине, Италија. На него својте домашни натпревари ги игра фудбалската екипа Удинезе Калчо.
Откако бил комплетно реновиран во 2013 и 2015, Фриули станал трет фудбалски стадион во Италија кој е во целосна сопственост на некој клуб, по Мапеи во Реџо Емилија (поранешен ''Стадион Џилјо'', сопственост на Реџана и подоцна стекнат од страна на спонзорот Мапеи) и Алијанц стадион во Торино.
1 Структура
Фриули се наоѓа во Рици, четири километри од центарот на Удине.
Отворен е во 1976 како замена за стариот Стадион Морети. Кога бил изграден стадионот можел да прими и до 52 илјади гледачи заради поголемиот број на стоечки места. Денес максималната сместивост на стадион е 41.652 места, но сместивоста моментално е ограничена на 25,144 гледачи. Во 2015 станал трет фудбалски стадион во Италија кој е во целосна сопственост на некој од клубовите (на Удинезе), за разлика од повеќето други стадиони во Италија кој се во сопственост на локалните општини.
На стадионот се наоѓаат и хали за мечување, гимнастика, боречки вештини и атлетика, како и вежбалница во рамките на главната трибина.
2 Настани
Фриули бил домаќин на три натпревари од групата Е на Светското првенство 1990: Уругвај-Шпанија (0-0), Јужна Кореја-Шпанија (1-3) и Јужна Кореја-Уругвај (0-1).
Италијанската репрезентација на него досега одиграла шест натпревари, три пријателски, по една во квалификациите за Европските првенства 1996 и 2000 и една во квалификациите за Светското првенство 2010. Во нив забележала пет победи и едан нерешен резултат.
Во 2005, УЕФА одобрила на овој стадион да се играат натпревари од Лигата на шампионите, каде Удинезе учествувал во сезоната 2005/06.
Многу големи светски музички ѕвезди одржале концерт на овој стадион, а некој од нив се Бон Џови, Ејси диси, Колдплеј, Мадона, Бритни Спирс, Пинк Флојд, Стинг итн.
Кула Џеда

Кулата Џеда (|برج جدة) — облакодер во изградба во Џеда, Саудиска Арабија. Кога ќе биде целосно изградена со височина од 1 km ќе стане највисока градба изградена од човекот досега. Одлуката за изградбата ја објавил принцот Ал-Валед бин Талал, најбогатиот човек на Блискиот Исток.
Расмус Гулдхамер

Расмус Пулсен Гулдхамер (|Rasmus Poulsen Guldhammer; р. во ) — дански професионален друмски велосипедист, кој вози за професионалната континентална екипа .
1 Достигнувања
;2007
: 1. Национално јуниорско друмско првенство
;2009
: 1. Национално друмско првенство под 23 години
: 1. Национално хронометарско првенство
: 1. Лиеж-Бастон-Лиеж под 23 години
: 3. Краен пласман Гран при ди Португал
::1. Етапа 1
::1. Етапа 2
;2011
: 1. Етапа 2н Триптих на планините и замоците
;2014
: 1. Хаделанд ГП
: Тур ди Лоар ет Шер
::1. Етапа 4
::1. Етапа 5
;2015
: 4. Гран Премио ди Лугано
: 4. Краен пласман Трка околу Данска
: 4. Краен пласман Трка околу Британија
: 5. Класика Корзика
: 5. Класик Волта Лимбург
: 7. Краен пласман Арктичка трка на Норвешка
: 10. Ватенфал Класик
Столбот на чумата

Столбот на чумата (|Morový sloup) - збирка песни на чешкиот поет Јарослав Сајферт. Првобитно, збирката била објавена во 1968-1970 година, но дефинитивната верзија излегла од печат во 1977 година.
1 Содржина
Збирката ги содржи следниве песни:* На едно од своите дамнешни предавања
* Крикот на плашилото
* Местото на поклонението
* Каналската градина
* Столбот на чумата
* Вртелешката со бел лебед
* Венче од жалфија
* Модел
* Ноќен мрак
* Часовникот бие од камбаната
* Птичјите гласови во круните на стеблата
* Во празната соба
* Песната на славејот
* Чадот на марихуаната
* И збогум
Посебно обележје на книгата е нејзиниот предговор, со наслов „Беа петмина“, напишан од Милан Кундера.
486958 Арокот

486958 Arrokoth — класичен објект во Кајперовиот Појас и таргет на сондата ''Нови Хоризонти'', избран во август 2015 за прелет на 1 јануари 2019. После четири промени на курсот на 22, 25, 28 октомври и 4 ноември, ''Нови Хоризонти'' сега е упатен кон , за кој се проценува дека има пречник од 45 км.
Името е привремена ознака и покажува дека тој е 1745-ти објект откриен помеѓу 16 и 30 јуни 2014 г.